text: Falske alarmer på havet
  17 maj 2012 kl. 14.36
  I dag måtte Søværnets Operative Kommando rykke ud til to formodede drukneulykker. I begge tilfælde var det heldigvis falsk alarm, men helikopterne kom i luften.
  Først var de i aktion ved Brejning Strand ved Vejle efter en person i formiddags slog alarm om, at en kajakroer var i nød. 
  Søværnets Operative Kommando undersøgte området for at se, om en person var faldet i vandet fra en kajak, der drev rundt i området.
  Det viste sig imidlertid, at kajakken ikke var tom, men at kajakroeren sad på sin plads.
  I Klakring ved Juelsminde var der meldinger om, at en jolle flød rundt med bunden i vejret. De er endnu uvist, hvorfor båden var tom, men der er ikke noget, der tyder på, at der er sket en ulykker, siger vagthavende ved Sydøstjyllands politi.
  